description: Върховенството на закона в България остава сред най-слабите в ЕС, твърди годишният доклад на неправителствената организация "Световен проект за справедливост" .

title: В България контролът над властта е много слаб, твърди доклад

maintext:
Върховенството на закона в България остава сред най-слабите в ЕС, твърди годишният доклад на неправителствената организация "Световен проект за справедливост" (World Justice Project или WJP).
От анализираните 113 държави по света страната ни се е изкачила с една позиция спрямо миналата година до 53-о място. Но то е последното сред включените в тазгодишната класация 24 държави от ЕС и Северна Америка и страните от Европейското споразумение за свободна търговия, каквато е Норвегия.
Индекс за правовия ред 2016 Изтегляне
За по-добро обяснение защо така са подредени страните са изработени 8 фактора: Ограничения върху дейността на правителството, Отворено управление, Ред и сигурност, Гражданско правосъдие, Наказателно правосъдие, Отсъствие на корупция, Основни права и Прилагане на регулациите..
В тази група критикуваната през последните години за засилващи се авторитарни и антидемократични тенденции Унгария е на 49-о място. Румъния е на позиция 32, а Гърция - на 41.Класацията е направена според Индекс за правовия ред, който авторите определят като обхващащ най-широк набол данни от този тип и единственият, основаващ се на първични данни, събрани от интервюта с над 110 000 домакинства и 2700 експерти от включените държави. Индексът е инициатива от преди 10 години на Американската асоциация на адвокатите.За изработванeто на индекса са използвани 9 катeгории и 7 фактора, а информацията за тях е събрана чрез въпросници, попълнени от десетки представители от всяка страна - учени, практикуващи право, и обществени лидери. Преди да бъдат изпратени въпросниците, местни социологически агенции са провели допитвания по домакинствата и на тази основа институтът е извършил адаптиране към локалните особености.Преди две години в списъка имаше 99 държави и България бе на 44-о място, миналата година - на 54 от 105 страни.България е само една позиция преди Македония (54), където вече две години продължава тежка институционална и политическа криза. От съседите Сърбия (74) е оценена като страна с доста по-слабо върховенство на закона, а Турция е на 99-о място, което означава, че авторите на индекса я оценяват по-ниско от Русия (92) или Узбекистан (93).В групата държави, подбрани според това, че населението получава средни доходи в горната част на тази мярка, се вижда, че България стои по-зле от страни като Босна и Херцеговина (50), Ботсвана (45) или Сейнт Винсент и Гренадин (37).Резултатът е, че България не попада в челната третина от класацията по нито един от факторите, а по два от тях -Отсъствие на корупция и Ограничения върху дейността на правителството, е в последната третина (държавите от 79 до 113 позиция).По корупция България е под №79, а по това доколко реално правителството е ограничавано и контролирано, е на 80.Докато страната има лоша репутация за корумпираност от години, интересни са критериите за втората проблемна категория - в тях попадат институционалната способност управляващите да бъдат контролирани и проверявани от парламента, правосъдната система, независима Сметна палата или агенции за одит, ефективността на неправителствения сектор, медиите и гражданското общество, както и дали на представители на властта се търси отговорност за злоупотреби. По всички тези фактори България е оценена по-лошо от Киргизстан, Мянмар, Кения, Малайзия и Замбия.В останалите фактори страната е в средната третина анализирани държави на позиции около 43-51. Но по Наказателно правосъдие България е на ръба да отпадне и от тази група, защото е на позиция 70 - в компанията на Нигерия, Замбия, Инди и Танзания. Факторът включва критерии като наказателно разследване, ефективност на местата за задържане и дали системата за наказателно правораздаване е безпристрастна, свободна от корупция и външно влияние, както и дали в процедурите и процесите са защитени правата на обвинените.От всички критерии, засягащи дейността на правораздавателната система, най-слабият резултат на България е свързан с неоснователното бавене на разследванията и съдебните процеси в гражданското правосъдие, както и с ниската ефективност и наличието на корупция при наказателното.(максималният показател на индекса е 1)1. Дания - 0.892. Норвегия - 0.883. Финландия - 0.874. Швеция - 0.865. Холандия - 0.866. Германия - 0.837. Австрия - 0.838. Нова Зеландия - 0.839 Сингапур - 0.8210. Великобритания - 0.8253. България - 0.54


description: Депутатът от ДПС Четин Казак заяви, че партията се чувства като победител на президентските избори, тъй като на балотажа е подкрепила ген. Румен Радев.

title: Доган останал доволен от резултата на ДПС на президентските избори

maintext:
Четин Казак заедно с Руше Риза и Мустафа Карадайъ по време на консултациите с президента
Фотограф: Анелия Николова
Почетният председател на ДПС Ахмед Доган е останал доволен от представянето на партията на президентските избори. Това обяви депутатът от Движението за права и свободи Четин Казак пред Би Ти Ви.Доган е събрал ръководството на партията след изборите, като на срещата е изразил задоволство от постигнатия резултат. Подкрепеният от ДПС кандидат Пламен Орешарски успя да спечели 6.63% от гласовете на първия тур. След това партията застана зад ген. Румен Радев на балотажа."ДПС се представи успешно на изборите. Чувстваме се като победители, тъй като допринесохме осезаемо за победата на Румен Радев ", заяви Казак.Той добави, че за спечелването на гласовете в Турция се работи трудно, защото посланията на кандидатите достигат трудно. Според него партията ДОСТ, лидер на която е бившият председател на ДПС Лютви Местан, няма никаква подкрепа в южната ни съседка, тъй като се е скрила зад Цецка Цачева. Кандидатът на ГЕРБ спечели убедително изборите в Турция и в двата тура."ДПС е в сърцата и умовете на нашите сънародници в Турция", каза Четин Казак.Според депутата моментната правителствена криза може да се реши с един преходен кабинет, който да работи до провеждането на предсрочните избори.

fasttext_language: bg


description: Лидерът на БСП Корнелия Нинова заяви, че БСП няма да води преговори с други партии за подкрепа на кандидатпрезидентската двойка Румен Радев - Илияна Йотова.

title: Румен Радев: Ще разчитам на всички, които искат промяна

maintext:
Фотограф: Велко Ангелов
Тежка седмица, която ще изисква пълна мобилизация и огромни усилия - това прогнозира за дните до балотажа следващата неделя кандидатът на БСП за президент Румен Радев, на когото социологическите данни до момента отреждат първо място в изборите за държавен глава с малка преднина пред представителя на ГЕРБ Цецка Цачева.Радев тръгва към втория тур като фаворит, въпреки че прогнозите по време на кампанията неизменно сочеха преднина на Цачева."Днес българите казаха "Не на апатията" и "Гласувайте за промяна", заяви на пресконференцията кандидат-президентът, подкрепен от социалистите. Той благодари на всички, които са отишли да гласуват и обобщи, че българите са взели демокрацията в свои ръце. Зарече се, че през следващата седмица борбата за бъдещето на страната трябва да бъде доведена докрай."Успехът ни ще е успех за всички българи, които милеят за Родината и обичат България. Българин не е участ, българин е чест. Продължаваме заедно", завърши изявлението си Радев.След него лидерът на БСП Корнелия Нинова заяви, че БСП няма да води преговори с други партии за подкрепа на кандидатпрезидентската двойка Румен Радев - Илияна Йотова.


description: През периода януари - септември от България са изнесени стоки общо на стойност 33.7 млн. лв. и спрямо съответния период на 2015 г. износът намалява с 0.5%.

title: Износът за деветте месеца се свива с 0.5%

maintext:
Фотограф: Георги Кожухаров
Основни търговски партньори на България са Турция, Македония, Сърбия, Китай, Руската федерация и САЩ, които формират 49.1% от износа за трети страни.
В сравнение със същия период на 2015 г. най-голям ръст е отбелязан в секторите "Безалкохолни и алкохолни напитки и тютюн" (33.1%) и "Химични вещества и продукти" (20.5%). Най-голям спад се наблюдава в сектор "Минерални горива, масла и подобни продукти" (26.6%).
През периода януари - септември от България са изнесени стоки общо на стойност 33.7 млрд. лв. и спрямо съответния период на 2015 г. износът намалява с 0.5%, показват данните на Националния статистически институт (НСИ).От тях се вижда, че експортът за страните извън ЕС за деветте месеца спада двуцифрено - с 12 на сто, и е на стойност 10.7 млрд. лв.През периода януари - август износът на България за ЕС нараства с 4.8% в сравнение със същия период на 2015 г. и е в размер на 20.2 млрд. лв. Основни търговски партньори на България са Германия, Италия, Румъния, Гърция и Франция, които формират 64.3% от износа за държавите - членки на ЕС.Общото външнотърговско салдо е отрицателно през деветте месеца на годината и е на стойност 3.1 млрд. лв.


description: Палестинският президент Махмуд Абас бе един от първите арабски лидери, които поздравиха Доналд Тръмп след победата му в сряда. Според анализатори обаче управлението на новия президент на САЩ може да попари стремежите на Палестинската автономия – за радост на Израел, разказва "Ройтерс".

title: Управлението на Тръмп може да промени хода на израело-палестинския конфликт

maintext: Палестинският президент Махмуд Абас бе един от първите арабски лидери, които поздравиха Доналд Тръмп след победата му в сряда . Според анализатори обаче управлението на новия президент на САЩ може да попари стремежите на Палестинската автономия – за радост на Израел, разказва "Ройтерс".Десният израелски премиер Бенямин Нетаняху изрази увереност, че заедно с Тръмп могат да работят заедно и да изведат "към нови висоти" двустранните отношения. Администрацията на Нетаняху обяви, че в телефонен разговор Тръмп е поканил израелския премиер да го посети "при първа възможност".На свой ред Абас може би таи надежди, че Тръмп ще обърне нова страница в отношението на САЩ към Близкия изток."Абас поздравява американския президент Доналд Тръмп за победата му и се надява, че по време на мандата му може да бъде постигнат мир", гласеше официалното изявление.Тази представа обаче може да се окаже измамна.По време на кампанията си милиардерът спечели симпатии в Израел с обещанието си да премести американското посолство от Тел Авив в Ерусалим – де факто признаване на древния град за израелска столица.Макар подобно обещание да е давано от много кандидати за държавен глава на САЩ, Тръмп е лидер, при който това може и да се случи. Освен това той вероятно ще има подкрепата на доминирания от Републиканската партия Конгрес.Ако новият президент наистина направи тази стъпка, това ще заличи десетилетия дипломатически усилия, заради които статутът на Ерусалим все още не е финализиран – докато не бъде подписано споразумение между израелците и палестинците, които искат източната част на града да е столица на собствената им държава, включваща Западния бряг и Ивицата Газа.Нетаняху, който имаше трудни взаимоотношения с Обама, излезе с изявление, в което поздравява Тръмп и го нарича "истински приятел на Израел".Подкрепяните от САЩ мирни преговори между Израел и Палестинската автономия претърпяха провал през 2014 г. Министърът на образованието на еврейската страна Нафтали Бенет, лидер на крайната десница, която подкрепя изграждането на израелски селища и се противопоставя на независимостта на Палестинската автономия, по доста ясен начин подсказа какво ще е отражението на победата на Тръмп за региона."Ерата на палестинската държава приключи", гласеше светкавично разпространено изявление.Пред националните стремежи на палестинците и без друго вече има сериозни трудности по две причини: разделението между партията "Фатах" на Абас и групировката "Хамас", както и мащабът на строежите на израелски селища в Западния бряг и Източен Ерусалим, които постепенно отнемат от територията, предвидена за палестинската държава.Израел окупира и двата района след Шестдневната война през 1967 г. В момента около 350 000 израелски заселници живеят в Западния бряг, а други 250 000 - в Източен Ерусалим. Палестинското население на Западния бряг е 2.8 милиона души, а в Източен Ерусалим - 300 000 души.Израелски анализатори смятат, че при Тръмп САЩ няма да оказват такъв натиск за спиране на строежите. Това означава, че заселниците там ще могат да се увеличават без да бъдат проверявани и по този начин перспективата за създаване на две държави – цел на дипломацията от много години, ще се отдалечи още във времето."Палестинският народ не таи надежда, че смяната на президента на САЩ означава и смяна на политиката по палестинския въпрос", казва говорителят на "Хамас" Сами Абу Зухри. "Тази политика е постоянна и предубедена в полза на израелската окупация".Джордж Джакман, председателят на базирания в Рамала Институт за демократични изследвания, смята, че е възможно Тръмп да изненада всички с управлението си, тъй като политическите му идеи, особено що се отнася до Близкия изток, до момента са неясни. Това може да бъде както положително, така и отрицателно явление. Но от гледна точка на палестинците посоката е по-скоро негативна."Победата на Тръмп е като зло пророчество за палестинските политици", обяснява базираният в Газа политически анализатор Аднан Абу Амер. "Новият президент може да се опита да маргинализира израело-палестинския въпрос и да се насочи към други проблеми като Сирия, Ирак и Иран. Това е, което искат в Израел и от което се боят в Палестинската автономия".Външният министър на Палестинската автономия Рияд ал-Малики коментира, че е изненадан от изхода на изборите в САЩ."Обикновено сме свидетели на голяма разлика между изборните обещания и действия на лицето, станало президент", заяви той. "Първата му реч и първите му стъпки ще дадат по-ясна представа за намеренията му".


description: Breitbart, които имат британски сайт, са илюстрация за това как медиите от крайната десница се раздвижиха след победата на Тръмп.

title: Агитаторите на Тръмп създават медии за крайната десница в Европа

maintext:
Breitbart
Андрю Бритбарт
Новинарската мрежа Breitbart News Network, прочула се с агресивна, расистка и ксенофобска реторика в подкрепа на Доналд Тръмп, подготвя разширяване на дейността си в Германия и Франция. Целта е да се помогне на политици от крайната десница в двете европейски страни, където антиимигрантските настроения са във възход, да побеждават на избори.Това съобщи "Ройтерс", позовавайки се на интервю с главния редактор Алекс Марлоу и източници близки до Стивън Банън - ръководител на сайтаNews, който на 17 август бе назначен от Тръмп за ръководител на предизборния му щаб. Компанията разраства дейността си и в САЩ, осребрявайки страстите, отприщени от кампанията за президент, завършила с победа на 70-годишния нюйоркчанин.Breitbart, които имат британски сайт, e илюстрация как медиите от крайната десница се раздвижиха след победата на Тръмп.Марлоу казва, че планират да наемат още журналисти в САЩ и да увеличат мултимедийната продукция на Breitbart с повече видео и подкаст. "И без това правим в момента огромно количество политически репортажи, така че не знам какво повече бихме направили, но определено няма да съкращаваме нищо."Технологичният редактор Мило Янопулос вече разговаря с продуценти извън Breitbart за евентуално започване на телевизионно шоу, допълва Марлоу. Янопулос се прочу с обидни коментари срещу феминистки, мюсюлмани и движението Black Lives Matter, породено от случаите на убийства на невъоръжени чернокожи от полицаи. През юли компанията "Туитър" блокира профила му заради подстрекаване към омраза спрямо актрисата Лесли Джоунс.От месеци насам има спекулации, че Тръмп може да започне собствена Trump TV, ако изгуби изборите. Според "Файненшъл таймс" негов зет дори е сондирал за мнение сред медийни специалисти, но идеята не е напреднала повече от това.Трима източници на "Ройтерс" потвърждават, че републиканецът не си е осигурил потенциални инвеститори, партньори и нужните за дейност разрешителни за нова телевизионна мрежа.Банън, който оглави Breitbart след смъртта на основателя Андрю Бритбарт през 2012 г., смята, че може да отключи потенциала на вълната от американски популизъм, сходна на тази, която извади Великобритания от ЕС. В момента обаче не е ясно дори дали Банън ще се върне в Breitbart, след като Тръмп победи.През 2013г. бившият банкер от "Голдман Сакс" започна в Лондон британската версия на Breitbart именно заради "бизнес възможностите" на кампанията в полза на Брекзит, казват още източниците на "Ройтерс". За ръководител той избира младия консерватор Рахим Касам, но също така привлича журналиста ветеран Джеймс Делингпол.Бизнес и политическите цели на Breitbart се припокриват до такава степен, че Касам излезе в отпуска, за да съветва Найджъл Фараж. Колкото по-популярно ставаше антиевропейското движение, толкова повече хората влизаха в сайта и Банън привличаше повече реклама. Говорителката на британското поделение отказва да разкрие нещо за приходите, рекламодателите и спонсорите.Breitbart е символ на експанзията на крайно десните медии в консервативните среди. Мрежата е рупор на т.нар. алтернативна десница - движение с хлабави връзки, обединяващо бели националисти, антисемити, противници на имигрантите и любители на конспиративни теории - която непрекъснато напада не само политическите противници от Демократическата партия, но и елита на Републиканската партия.


description: Той е бил нанесен на 23 октомври в провинция Конар.

title: Лидер на Ал Кайда в Афганистан е убит при въздушен удар

maintext:
Снимката е архивна
Лидерът на Ал Каида за Източен Афганистан Фарук ал Катани е бил убит при въздушен удар на САЩ, съобщи говорителят на Пентагона Питър Кук, цитиран от "Асошиейтед прес" и ТАСС.Ударът е бил нанесен на 23 октомври в провинция Конар.Ал Катани е бил един от главните организатори на нападения срещу САЩ, каза Кук.САЩ проверяват резултата от друг въздушен удар на същата дата, чиято цел е бил друг лидер на Ал Каида в Афганистан - Билал ал Утаби.


description: Държавният глава прави искането, за да се избегне противоречивото тълкуване на Конституцията и да се предотврати вакуум в конституционната система, посочва прессекретариатът му.

title: Плевнелиев пита Конституционния съд може ли да насрочи избори, без да разпуска парламента

maintext:
Фотограф: Юлия Лазарова
консултации с парламентарните сили следва да връчи първия проучвателен мандат на политическата сила с най-голяма подкрепа на парламентарните избори. При отказ той връчва мандат на втората формация, а при нов отказ той може да връчи мандат на трета, избрана от него, партия. В чл. 99. ал. 7 от Ко
Президентът Росен Плевнелиев отправи искане до Конституционния съд за тълкуване - дали в последните три месеца от своя мандат държавният глава насрочва нови парламентарни избори , без да е разпуснал Народното събрание.Това съобщи прессекретариатът на държавния глава като посочи, че той прави искането, за да се избегне противоречивото тълкуване на Конституцията и да се предотврати вакуум в конституционната система.При подаване на оставка от правителството и приемането ѝ, президентът насрочванституцията на република България обаче е записано, че в последните три месеца от мандата на действащия президент при съставяне на служебно правителство, той не може да разпуска парламента.От прессекретариата на Плевнелиев посочват, че в правната литература и общественото пространство съществуват различни мнения по отношение на продължението на процедурата, свързана с разпускането на Народното събрание в последните три месеца от мандата на държавния глава."Първата теза е, че през последните три месеца от мандата си президентът не може да разпусне Народното събрание и не може да насрочи нови избори, а в неговата компетентност е само да назначи служебно правителство. Втората теза е, че през последните три месеца от мандата си държавният глава не може да разпуска Народното събрание, но назначава служебно правителство и насрочва нови избори в двумесечен срок", се казва в съобщението.


description: Общ изглед на града от Рибарския хълм и още...

title: Будапеща - фотогалерия - Dnevnik.bg

maintext:
1/8 снимки в галерията Общ изглед на града от Рибарския хълм, на преден план е мостът "Сечени" - най-старият верижен мост в Европа.
Фотограф: Тsonkooo


description: Селекцията на "Световните снимки на деня" днес е на дежурния фоторепортер Георги Кожухаров.

title: Фотогалерия: Световните снимки на деня 23 ноември 2016 г.

maintext: 1/16 снимки в галерията В края на деня. Зигмунт Фурдигиел упражнява изчезваща професия. Край полския град Балигрод той по четири часа на ден се занимава с производство на дървени въглища. Това означава, че запалва дървета в гората, те тлеят два дни, а после два дни изстиват и останалото от тях е готово за събиране. Само преди 16 г. в Полша е имало поне 50 такива бази за производство чрез изгаряне в този район.


description: Радан Кънев смято, че до тук се е стигнало, защото премиерът е от хората тип Кралят слънце, които мислят само за себе си.

title: Радан Кънев: България се оказа в ситуация на непредизвикана политическа криза

maintext:
Фотограф: Юлия Лазарова
"България се оказа в ситуация на непредизвикана политическа криза, която Бойко Борисов успя да предизвика с едногодишни натрапчиви усилия", каза днес по "Нова телевизия" лидерът на ДСБ Радан Кънев. Според него до тук се е стигнало, защото премиерът е от хората тип Кралят слънце, които мислят само за себе си."Всичко започна през декември миналата година с провалената съдебна реформа. Ясно беше, че след Пеевски и Орешарски, при това положение България навлиза в спиралата на лъжата", допълни Радан Кънев.Като следваща грешка на Борисов, той посочи отказът от издигането на сериозен десен кандидат, подкрепен от ГЕРБ и "Реформаторския блок". За Кънев последната грешка е обявеното намерение да се подаде оставка на правителството, при провал на президентските избори.Лидерът на ДСБ уточни, че със своите действия, Борисов е показал, че иска еднопратиен режим, което в България не може да се случи без насилие. Радан Кънев предупреди БСП да не си мислят, че на първия тур партията е получила 1 милион гласа, а на втория два милиона."Ако някой има тези нагласи, той тръгва по пътя на Борисов. БСП е далеч от тези резултати, надявам се да не си помислят така, защото не можем да си позволим партия след партия, управление след управление, да се удрят челно в стената", обобщи Радан Кънев.


description: Според Цветан Цветанов най-ранната дата за провеждане на предсрочните парламентарни избори е малко пред 22 март, а най-късната - 2 април.

title: Оставката на Борисов спря редица кадрови промени в правителството, обяви Цветанов

maintext:
Фотограф: Велко Ангелов
Подадената оставка на премиера Бойко Борисов стопира сериозни кадрови промени в правителството. Това обяви пред БНТ зам .-председателят на парламентарната група на ГЕРБ Цветан Цветанов.По думите му ситуацията след първия тур на президентските избори е показала, че е нужна промяна. Причината – кандидатът на Патриотичния фронт Красимир Каракачанов събра над 2 пъти повече гласове от този на Реформаторския блок Трайчо Трайков. Именно заради това разпределението на министри между двата коалиционни партньора на ГЕРБ е щяло да бъде променено."Конструкцията на управлението ни вече не е същата. Реформаторският блок вече не е същия като през 2014 г., когато влезе в парламента. Патриотичният фронт пък започна да изисква неща, които дори не сме обсъждали. За пример давам искането им за минимална пенсия от 300 лв. , за да подкрепят бюджета за 2017 г.", заяви Цветанов.Той предупреди, че политическата криза в страната може да навреди на бизнеса заради изтеглените кредити от българите, които надхвърлят 60 млрд. лв . Според Цветанов лихвите по тези кредити могат да се променят драстично в полза на банките.Бившият вътрешен министър каза още, че ГЕРБ подкрепя напълно въвеждането на мажоритарни избори, както поискаха над 2.5 млн. избиратели на референдума. Основната цел обаче е те да бъдат въведени още преди предсрочните парламентарни избори . Той прогнозира и кога ще се проведат те."Най-ранната дата е малко пред 22 март, а най-късно може на 2 април, защото след това следват Цветница и Великден. Те ще бъдат насрочени от новия президент Румен Радев", уточни Цветанов.


description: От службата, която отдава под наем помещението, засега не искат да коментират причините за ситуацията. "Амнести" твърди, че от 20 години плаща стриктно наема си.

title: Властите в Москва са запечатали офиса на "Амнести", сигнализира организацията

maintext:
Офис Amnesty International в Москве опечатан pic.twitter.com/eLVh2sSsRR
— Sergei Nikitin (@Amnesty_Nikitin) November 2, 2016
Офисът на правозащитната организация "Амнести интернешънъл" в Москва е бил запечатан от общински служители и членовете на формацията не могат да влязат, съобщи представител на организацията, цитиран от "Ройтерс".
Александър Артемиев
написа във "Фейсбук"
, че вратата на сградата, където се намира руското представителство на "Амнес
ти", е запечатана с лента на градската управа, сменени са ключалките и е спрян токът. Според мъжа служителите не са били предупредени за действията на властите. Оставените бележки ги съветват да потърсят вещите си от московския отдел за държавна собственост, който отдава помещението под наем. Оттам засега не искат да коментира причините, довели до ситуацията, допълва РБК
Артемиев пояснява пред изданието, че "Амнести" се помещава в офиса от 20 години и никога не е закъснявала с плащането на наема.
Говорителят на руския президент Владимир Путин Дмитрий Песков обясни, че в Кремъл не са запознати със ситуацията. "За първи път чувам. Не разполагам с никаква информация по този въпрос", отговаря той пред "Интерфакс".
Правозащитните организации в Русия, които получават финансиране от чужбина и са критични към политиката на Кремъл, са подложени на засилен натиск и контрол през последните години. Властите описват някои от тях като "чужди агенти".
През февруари "Амнести" разкритикува в годишния си доклад ситуацията с правата на човека в Русия.
През май миналата година Държавната дума прие закон за т.нар. нежелани организации. Той гласи, че, действайки съвместно с Министерството на външните работи, властите могат да забранят дейността на определени формации на територията на Русия. Това решение може да вземе главният прокурор или неговите заместници.В края на юни членове на Съвета на федерацията излязоха с предложението за създаване на "патриотичен забранителен списък" с нежелани неправителствени организации.


title: Меркел напомни на Тръмп дума по дума какво свързва САЩ и Германия

maintext: Германският канцлер Ангела Меркел поздрави Доналд Тръмп за избора му за президент на САЩ с много внимателно подбрани думи, които са едновременно напомняне на най-скандалните му фрази и предупреждение на какво трябва да се основава партньорствота между Вашингтнон и Берлин.Добре премереният ѝ ход веднага бе коментиран като позиция, която е била очаквана първо от британския премиер.Тереза Мей просто поздрави Тръмп за победата с убеждение, че двете страни ще останат "близки партньори", докато Меркел предложи "тясно сътрудничество" в зависимост от това дали той ще признае равноправни отношения.Канцлерът, която рискува репутацията и популярността си с приемането на стотици хиляди мигранти и бежанци, каза в сряда, че връзките с Тръмп ще успеят само, ако той уважава "достойнството на всеки човек, независимо от произхода му".Медии и анализатори обръщат внимание на едно конкретно изречение, събрало всичко, което Меркел изпраща като послание: "Германия и Америка са свързани от ценностите на демокрацията, свободата, уважението към върховенството на закона и достойнството на всеки човек, независимо от неговия произход, цвят на кожата, религия, пол, сексуална ориентация или политически възгледи.""Предлагам на следващия президент на Съединените щати близко сътрудничество на базата на тези ценности. Партньорството със САЩ е и остава фундамент на германската външна политика", добави тя.След неуспеха на Хилъри Клинтън да стане президент на САЩ, Ангела Меркел остава най-влиятелната жена във властта.Тереза Мей заяви по-рано, че "Великобритания и САЩ имат процъфтяващи и специални отношения, основани на ценностите на свободата, демокрацията и предприемчивостта. Ние сме и ще останем близки партньори в търговията, сигурността и отбраната. Очаквам да работя с избрания президент Доналд Тръмп за изграждане на тези връзки с цел гарантиране на сигурността и просперитета на нашите народи в следващите години."


title: Жители на Ямбол протестираха срещу изграждането на бежански център

maintext:
Снимката е архивна.
Фотограф: Анелия Николова
Над 2 хиляди души се събраха в ямболската спортна зала на митинг-концерт срещу изгражадането на бежански център в елховското село Бояново, съобщи БНР.
Тази вечер започна и събирането на подписи за провеждането на местен референдум по въпроса, за чието иницииране са необходими 6 хиляди подписа.
Областният управител на Ямбол заяви, че на този етап в елховското село Бояново няма да се изгражда бежански център, защото няма необходимост от него.


description: Шефът на правителствената информационна служба Севдалина Арнаудова публикува снимки в профила си във "Фейсбук".

maintext:
Кандидатите за президент и вицепрезидент Цецка Цачева (в средата) и Пламен Манушев, министърът на правосъдието Екатерина Захариева и вицепремиерът и министър на Вътрешните работи Румяна Бъчварова. В гръб е регионалният министър Лиляна Павлова
Фотограф: Севдалина Арнеудова
Министрите на ГЕРБ се събраха в централата на партията в НДК в очакване на първите официални резултати от изборите за президент.Това се разбра от снимки, които шефът на правителствената информационна служба Севдалина Арнаудова публикува във "Фейсбук". "Това е централата на ГЕРБ! Не е резиденция Лозенец, Бояна или Евксиноград", написа Севдалина Арнаудова.По-рано днес източници на "Дневник" от правителството съобщиха, че премиерът Бойко Борисов събира министрите от кабинета си и ръководството на ГЕРБ на среща тази вечер. На нея се очакваше да обсъдят резултатите от вота. По-късно обаче се разбра, че министър-председателят е отменил срещата, но министрите остават на линия до ново нареждане.След 18 часа днес министрите от Реформаторския блок се събраха на среща в централата на СДС на ул. "Раковски" 134.


description: Главният секретар на ДСБ Емил Мачиков се оплака, че публикуваната в официалната страница на Блока декларация е била свалена от депутата Антони Тренчев, а неговите права да публикува са били отнети.

title: Реформаторският блок свалил декларацията на Гражданския съвет от "Фейсбук"

maintext:
Фотограф: Юлия Лазарова
Реформаторският блок е цензурирал декларацията на Гражданския съвет на страницата си във "Фейсбук". От това се оплака главният секретар на ДСБ Емил Мачиков. Той написа в социалната мрежа тази вечер, че публикуваната в официалната страница на Блока декларация е била свалена от депутата Антони Тренчев, а неговите права да публикува са били отнети."Това е пореден акт на брутална цензура от страна на едни "лидери" спрямо легитимна позиция на ядрото и основополагащия елемент на блока, а именно неговият Граждански съвет", написа Мачиков във "Фейсбук". Той нарече коалиционните си партньори "бивши" и ги упрекна в скриване на истината с тоталитарни практики."Няма как да успеете да излъжете обществото, че сте Реформаторския блок. Не можете да излъжете членовете и симпатизантите на вашите партии гласували за РБ. Вашата алчност за постове, с пълното съзнание, че предавате избирателите си, уби Реформаторския блок", казва още главният секретар на ДСБ."Интрига няма. За съжаление колегите от ДСБ решиха да напуснат Реформаторския блок. До днес се надявахме думите за нов проект, които слушахме месеци наред да са само това - думи. Днес те окончателно ни напуснаха, както е записано и в споразумението, то продължава да действа, дори и когато някой от участниците реши да се дистанцира. В този смисъл, когато някой напусне дадена формация, е редно да изгуби и редакторските си права върху каналите за комуникация", коментира пред "Дневник депутатът от Реформаторския блок Антони Тренчев.По-рано днес част от партиите от Реформаторския блок преподписаха учредителното си споразумение в опит да продължат коалицията, но без ДСБ. Впоследствие Гражданският съвет на Блока, включително и депутатите от него, се разграничиха от опитите за преподписване на споразумението без участието на всички партии. От ДСБ пък дадоха заявка за създаването на ново обединение вдясно на 26 ноември.В коментар на позицията на Гражданския блок, която бе заявена по-рано днес Тренчев заяви, че "той не се е събирал в своята цялост, тъй като нито аз, нито много от членовете, които познавам, не са поканени на негова сбирка". "Подвеждащо е отделни негови членове да злоупотребяват с това, да подписват техни виждания от името на целия Граждански съвет", смята депутатът.От блока съобщиха, че Гражданският съвет е бил поканен на преподписването на споразумението, но част от членовете му не са отишли.


title: "Атлетико насионал" предложи "Шапекоенсе" да получи Копа Судамерикана

maintext:
¡GRAN GESTO! Atlético Nacional pide a la Conmebol declarar campeón de la Copa Sudamericana a #Chapecoense. pic.twitter.com/pcAo6Ig0Lv
— Impacto Fútbol (@ImpactoFutbol) November 29, 2016
Hundred's of fans surround Chapecoense's stadium to pray for everyone who lost their lives in the plane crash. 👏pic.twitter.com/Ns0WclvUGT
— Troll Football Media (@Troll__Footbal) November 29, 2016
Колумбийският "Атлетико насионал" е предложил "Шапекоенсе" да бъде обявен за шампион в Копа Судамерикана. Двата отбора трябваше да се срещнат във финала на втората по сила надпревара в Южна Америка.На път за първия мач в Меделин обаче самолетът на бразилския клуб се разби в Колумбия . Първоначално беше съобщено, че общо 76 души са загинали, като сред петимата оцелели има трима играчи на "Шапекоенсе".Впоследствие властите обявиха, че вратарят Данило е починал в болница.Южноамериканската футболна конфедерация (КОНМЕБОЛ) отмени финала, като обяви, че всички официални дейности се преустановяват временно.След новината за трагедията стотици привърженици на бразилския клуб се събраха около стадиона, за да се молят.Скромният "Шапекоенсе" измина впечатляващ път от ниските нива в бразилския футбол до елитната Серия А, където се задържа от 2014 г. Този сезон отборът участва за първи път в Копа Судамерикана и по пътя към историческия финал отстрани аржентинските "Индепендиенте" и "Сан Лоренсо".В състава на отбора беше и бившият футболист на ЦСКА Филипе Машадо. Защитникът също е бил на самолета на път за Меделин.


description: След първата им поява на телевизионните екрани героите мързеливия любител на бирата Хоумър, грижовната Мардж, пакостника Барт, гениалната Лиса и малката Маги се превръщат в едни от най-популярните анимацинни герои.

title: "Семейство Симпсън" ще разбие рекорда за най-дълъг телевизионен сериал

maintext:
Мат Грьонинг в компанията на създадените от него герои - Хоумър, Барт, Лиса, Мардж и Маги Симпсън
С два нови сезона анимационната поредица "Семейство Симпсън" ще се превърне в най-дълго излъчваната телевизионна продукция в САЩ, съобщи "Ройтерс", позовавайки се на изявление от филмовата компания Twenty-First Century Fox.
Популярната анимация за семейството от Спрингфилд се излъчва от телевизия "Фокс" от 1989 г., като има 28 сезона и малко над 600 епизода. Амбицията на нейния създател Мат Грьонинг и телевизионната компания е поредицата да продължи до 2019 г., като по този начин "Семейство Симпсън" ще надмине рекорда от 635 епизода на телевизионния уестърн Gunsmoke, излъчван между 1955 и 1975 г.
"На ти, "Гънсмоук"! Току-що загуби състезание, в което дори не знаеше, че участваш", "казва" героят от анимационния сериал Хоумър Симпсън в изявлението на "Фокс".
След първата им поява на телевизионните екрани мързеливия любител на бирата Хоумър, грижовната Мардж, пакостника Барт, гениалната Лиса и малката Маги се превръщат в едни от най-популярните анимацинни герои. За 26-те си години в ефир продукцията е била наградена с 32 награди "Еми", а през 2012 г. филм, посветен на приключенията на семейство Симпсън, бе номиниран за награда "Оскар" в категорията за късометражни продукции.
В епизодите често се появяват образи на популярни в реалния живот личности, като създателят на "Междузвездни войни" Джордж Лукас, рок групата "Дъ Ху", боксьорът Джо Фрейзър, телевизионните водещи Лари Кинг и Джей Лено.


title: Венецуела наводни магазините със скъпи стоки преди Коледа

maintext:
Една опаковка от 1 килограм и 800 грама мляко на прах струва еквивалента на 20 долара в Каракас, изчислено според курса на черния пазар. Това се равнява на над двуседмичен труд при минималната венецуелска заплата.
Фотограф: Carlos Garcia Rawlins
Приключвайки една година на икономическа криза, през която много венецуелци гладуваха, социалистическото правителство в страната наводни магазините с продукти преди Коледа на цени, които повечето хора не могат да си позволят, информира Ройтерс.Хиляди контейнери с празнични храни и играчки пътуват към страната, казват властите, и макар рафтовете в супермаркетите да изглеждат по-пълни, цените са абсурдно високи за хора, които печелят под сто долара месечно според валутния курс на черния пазар.Една опаковка от 1 килограм и 800 грама мляко на прах струва еквивалента на 20 долара в Каракас, изчислено според курса на черния пазар. Това се равнява на над двуседмичен труд при минималната венецуелска заплата.Страната преживява големи икономически и социални проблеми, тъй като десетилетие и половина валутен контрол, контрол на цените и ниските цени на петрола оставиха правителството и компаниите без достатъчно твърда валута за внос на стоки.Това означава, че в супермаркетите няма основи продукти като ориз и пилешко, да не говорим за коледни подаръци.Стотици хиляди хора се редят на опашките пред супермаркетите с регулирани стоки, но много от тях остават разочаровани. Президентът Николас Мадуро обяснява проблемите с "икономическа война", водена срещу страната, и неговото правителство обеща, че предлагането ще бъде достатъчни през декември.Местната валута боливар поевтиня с около 40 процента спрямо долара на черния пазар само през миналия месец. Един долар се разменя срещу близо 1900 боливара на улицата. Официалният курс е 10 боливара за един долар.Това означава, че вносителите, внасящи стоки на черния пазар, плащат дори още повече и прехвърлят тези разходи на клиентите, подхранвайки инфлацията, която според Международния валутен фонд догодина ще надхвърли 2000 процента.Гневът расте и стотици хиляди хора протестираха през последните седмици с надеждата за промяна. Някои обаче са доволни.По-добре е, че поне можем малко да празнуваме на фона на всички тези проблеми, поне децата, казва Карина Мора, излизайки от супермаркет в центъра на Каракас с двете си деца.


title: Световните пазари потънаха при новините за възможна победа на Тръмп

maintext: Шокиращата вълна от победи на Доналд Тръмп в оспорваните щати прави все по-вероятно крайната му победа в състезанието за Белия дом и това предизвика масов срив на борсови индекси, обменни курсове на валути и поевтиняване на петрола.Подобно на събитията преди Брекзит, пазарите не предвидиха какво се задава и се довериха на прогнозите, че Хилъри Клинтън има малка, но стабилна преднина по популярност. Reuters/Ipsos, например, даде 44% срещу 39% в полза на Клинтън и 90% шанс тя да стане първата женапрезидент на САЩ в последното си национално проучване.Мексиканското песо в момента преживява тежка криза, изгуби над 13% от курса си спрямо долара и достигна най-ниското си ниво в историята. Причината основно са заканите на Тръмп да анулира споразумението за свободна търговия с Мексико и да изгони милиони имигранти, изпращащи обратно милиарди долари, както и да обложи със специална такса парите на онези, които ще останат законно в САЩ.Американският петрол поевтиня с 4%, определящият за европейския и руския пазар сорт Брент се обезцени с над 2%.Златото поскъпна с повече от 2.5%, защото инвеститорите масово защитават там средствата си.Доларът изгуби 3.8% от стойността си спрямо йената.Засега работят само борсите в Азия, но там спадът на индексите е в рамките на 4.5%.Друг проблем идва от все по-чевидния неуспех на демократите да си върнат контрола над Конгреса във Вашингтон. Те не успяват да победят в повечето от подложените на избори 435 конгресмени и изглежда няма да овладеят и Сената, където във вторник се гласуваше за 34 места.Това очертава перспектива републиканците да контролират и Белия дом, и Конгреса.Всичко за изборите в САЩ можете да прочетете тук.


description: Акцията е знак ан протест срещу военната намеса в Сирия.

title: Снимка на деня: Купчина от крайници пред руското посолство в Лондон

maintext:
Огромна купчина от ръце на манекени бяха струпани пред посолството на Русия в Лондон.
Зловещата "инсталация" е израз на протест срещу военната намеса на Москва в Сирия.


title: Розберг ще разчита на опита в битките, Хамилтън се вдъхновява от смъртта на близък приятел

maintext:
Двамата пилоти са готови за "Битката в пустинята"
Двамата съперници запазиха добрия тон, но не се поздравиха пред фотографите
"Аз разполагам с борбения дух в сърцето си от последните състезания, но тук идвам с двойно повече сила, защото искам да спечеля това състезание зарази него. Писахме си съобщения след всяко състезание по време на неговата битка с болестта и особено след последното състезание. Така че тук сега искам да го накарам да се чувства горд, където и да се намира", заяви шампионът.
They've been title rivals for three seasons, but the mutual respect is there between @nico_rosberg and @LewisHamilton 👏
🇦🇪 #AbuDhabiGP pic.twitter.com/ec28H7OnoW
— Formula 1 (@F1) November 24, 2016
Двамата съотборници и конкуренти не се поздравиха пред фотографите на пистата "Яс Марина". Те се опитаха да запазят добрия тон помежду си.
"Наистина съм щастлив за неговото семейство... гордея се с него и начина по който кара, особено тази година. Определено чувстваш напрежението, когато имаш такъв съотборник", каза още Хамилтън.
Днес е началото на края на сезона във Формула 1, а за Нико Розберг и Люис Хамилтън това ще е решаващият уикенд в битката за световната титла.Зрителите на Гран при на Абу Даби ще станат свидетели на това, което наблюдателите наричат "Битката в пустинята" между двамата съотборници в "Мерцедес". Разликата е 12 точки, германецът ще стане шампион при класиране до трето място. Тогава няма да бъде зависим от резултата на Хамилтън.В навечерието на състезанието Розберг заяви, че се надява на опита му от предишни битки за титлата да му помогне в трите дни в емирството."Определено ми помага, че съм бил тук, правил съм го. Това е трети път, в който се борим за титлата и втори път, в който нещата ще се решават накрая, така че това ми помага да се чувствам по-спокоен", заяви германецът на традиционната среща с медиите.Ако успее да се справи, Розберг ще сложи край на години страдание. 31-годишният пилот загуби битката за титлата три състезания преди края миналата година, а през 2014 г. Хамилтън спечели в Абу Дабу, докато той остана без точки, въпреки че стартира от първа позиция.От своя страна Хамилтън заяви, че ще черпи двойно вдъхновение от смъртта на свой близък приятел. Той заяви, че състезанието ще бъде специален жест към лекаря на отбора Аки Хинтса, който беше и фитнес експерт. Бившият мисионер, който е работил в Етиопия и военните зони в Африка преди да се присъедини първо към "Макларън", почина от рак миналата седмица на 58-годишна възраст."Имах късмета да бъде да бъда с него и неговото семейство в последните дни и да го видя в последните му дни...", добави Хамилтън, докато гласът му се изпълваше с емоции.Розберг е фаворитът на букмейкърите за титлата, като коефициентът на Sportingbet е 1.25 за негов успех и 4.50 за триумф на англичанина.Розберг също отдаде дължимото на човека, срещу когото се състезава от тинейджърските си години."Той е страхотен състезател и един много тежък съперник", каза германецът.


description: Централната банка на Турция вдигна водещата си лихва с 50 базисни пункта, или 0.5%, в противоречие с настояването на президента Ердоган за по-евтини кредити, съобщи "Ройтерс". Това създава условия цената на заемите да се повиши за пръв път през последните три години.

title: Турската централна банка вдигна лихвите против волята на Ердоган

maintext:
Централната банка на Турция.
Фотограф: Stringer/turkey
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Централната банка на Турция вдигна водещата си лихва с 50 базисни пункта в противоречие с настояването на президента Ердоган за по-евтини кредити, съобщи "Ройтерс". Това създава условия цената на заемите да се повиши за пръв път през последните три години.Турската лира, която от началото на годината загуби около 14% от стойността си, беше притисната допълнително от съживилия се американски долар след победата на Тръмп на президентските избори в САЩ, а също и от несигурността в Турция след неуспешния опит за преврат през юли.Ердоган, който се обяви за враг на лихвите и обвини банките за това, което той определя като висока цена на кредитите в Турция, настоява централната банка да намали цената на заемането на финансов ресурс, за да подпомогне по този начин икономиката на страната.След като беше оповестено решението на централната банка турската лира се закрепи на ниво от 3.3770 за долар след като падна до нов рекорд от 3.4211 по-рано в същата сесия.С решението си банката повиши основната лихва по едноседмичните репо сделки до 8 на сто от предишното й ниво от 7.5%."Волатилността на валутните пазари в резултат на повишената несигурност на глобално ниво влошава прогнозите за инфлацията", посочва в решението си банката. "Затова беше взето решение да се затегне монетарната политика, за да се ограничи ефекта от тези събития", се казва още в мотивите на институцията.Повишение беше направено и на водещата лихва по овърнайт депозитите - от 8.25% до 8.5%."Решението на банката беше по-решително от това, което очакваха пазарите и го приемаме за положително", коментира пред агенцията Озгур Алтуг, главен икономист в BGC Partners в Истанбул.Според него централната банка дава сигнал, че е в готовност да повишава лихвите, когато се налага, макар че оценката ме е за по-скоро еднократно решение в тази посока на този етап.Малко преди решението главният съветник на Ердоган - Бюлент Гедиклъ, коментира, че нито държавата, нито банковия сектор и обикновените хора, изпитват проблеми, свързани с обменните курсове, и затова е погрешно колебанията да се представят като нездравословни.В навечерието на заседанието на централната банка самият Ердоган обяви, че има право да критикува работата на институцията нищо, че по закон тя е независима."Откакто застанах начело на Турция преди 14 г., нямам напредък само в няколко сфери, в които бих искал. Една от тях е намаляването на лихвите", обяви в реч пред фондовата борса Ердоган."Нямам нищо против независимостта на централната банка, но не мога да позволя да бъде пренебрегната волята на моя народ като се вдигат лихвите", обясни той.В сряда пък на заседание на Организацията за ислямско сътрудничество Ердоган обяви, че който е наричан диктатор е добър човек.


title: Столтенберг призова САЩ и Европа да не изоставят НАТО

maintext:
"Изправени сме пред най-големите предизвикателства за сигурността ни от поколение насам. Не е време да поставяме под въпрос ценността на партньорството между Европа и САЩ."
Това пише генералният секретар на НАТО Йенс Столтенберг в статия за лондонския седмичник "Обзървър" , в която с на моменти драматичен тон призовава Вашингтон и европейските му съюзници в алианса да не изоставят просъществувалия 67 години съюз.
Десетилетия наред НАТО бе "фундамент на мира, свободата и просперитета в Европа, той успешно въздържаше СССР и доведе до края на студената война, направи възможна интеграцията на Европа и положи основите на безпрецедентен мир и напредък, на които се радваме днес", припомня Столтенберг.
"Европейските лидери винаги са разбирали, че що се отнася до сигурността, не е вариант да се отделят и да действат самостоятелно. В същото време американските лидери винаги са признавали, че имат изключителен стратегически интерес от стабилна и сигурна Европа. И през последните 67 години Америка не е имала по-сигурен партньор, на когото може да разчита."
Столтенберг припомня още, че единственият път, когато НАТО е задействал колективната си защита, поводът е бил нападение срещу САЩ, стотици хиляди европейски войници са служили в Афганистан и над 1000 са платили с живота си в операция, която е пряка последица от нападението на 11 септември 2001г.
"От двете страни на атлантика лидерите винаги са разбирали, че силна, сигурна и просперираща Европа означава силни, сигурни и проспериращи Съединени американски щати", допълва генералният секретар.
Той изброява източниците на "драматичното влошаване на нашата сигурност" през последните години: агресивна Русия, нестабилност в Северна Африка и събитията в Близкия изток. Столтенберт напомня и за приноса на САЩ с разполагането на нова мотострелкова бригада в Източна Европа и складирането на въоръжение и оборудване в района в случай, че се наложи бързо подсилване на източния фланг на НАТО.
"Това е отбрана, а не агресия. Не искаме да провокираме конфликт, а да предотвратим конфликт. Батальоните на НАТО, наброяващи няколко хиляди души, са несравними с руските дивизии с численост от десетки хиляди военни и разположени по границата. Отговорът ни е отбранителен и пропорционален. Но той изпраща ясен и безпогрешен сигнал: нападение срещу един от нас ще бъде посрещнато с отговор от всички ни".
След това Столтенберг отделя внимание на разходите на страните членки на НАТО за отбрана и необходимостта партньорите да поемат справедлив дял от това бреме. В момента САЩ поемат почти 70% от разходите на НАТО за отбрана и с основание призовават за по-справедливо разпределение сред съюзниците, добавя той.
Генералният секретар посочва, че тази година общите разходи за отбрана в НАТО са се увеличили с 3% в реални измерения, а през лятото страните са поели ангажимент да спрат със съкращенията и в рамките на 10 години всички да достигнат прага от 2% от БВП."Ние сме алианс на 28 демокрации. Свободният дебат е част от нашето ДНК. Естествено, имаме своите различия. Но лидерите от двете страни на Атлантика и във всички части на политическия сепктър винаги са признавали уникалналните връзки, които ни свързват. Гордата ни история е история на предизвикателства, които сме преодолели заедно."След поредния призив да не се приемат свободата, сигурността и просперитета като даденост и да работи с мъдрост за намиране на общи решения, Столтенберг заявява: "Да продължи всеки сам не е вариант нито за Европа, нито за САЩ".


description: След двегодишни усилия проектът за бившата топлоцентрала на НДК е на пред обявяване на архитектурен конкурс.

title: Халето, което може би ще стане център на изкуствата

maintext:
Бивша топлоцентрала в Южния парк зад НДК е на път да стане първата индустриална сграда у нас, преустроена в център за съвременни изкуства благодарение на съвместните усилия на артисти и община. Проектът за големия имот (близо 5 кв. км. със зелената площ), скрит зад хълмовете на НДК, е плод на двегодишните усилия на няколко организации
Сградата е общинска, някога отоплявала НДК и квартала наоколо, но изоставена от много години. Идентифицирана е за културни дейности от самата община по време на кандидатстването й за столица на културата преди 2 години, и е предпочетена пред трамвайното депо и други пространства. "Това е най-голямото неразработено пространство в центъра на София, едновременно сред природата и в града, между река и хълмове", разказа пред "Дневник" Веселин Димов от ACT и платформата организации
Фотограф: Надежда Чипева
Подробности за архитектурния конкурс ще бъдат обявени на неговия сайт , а за фестивала (11-17 ноември) - на сайта на Асоциация за свободен театър . В рамките на "Бал с каски" ще има и среща с мениджъри на независими културни пространства от Европа.
начело с Асоциацията за свободен театър (ACT), а Столична община заяви готовност да инвестира 3 млн. лв. в ремонта след архитектурен конкурс, чието обявяване предстои през декември., която от две години разработва модел за работата центъра съвместно с чуждестранни експерти.Макар че въпросът предстои да бъде гласуван от Столичен общински съвет, кметът Йорданка Фандъкова на няколко пъти потвърди ангажимент към проекта, а главният архитект Здравко Здравков наскоро участва в публично обсъждане на параметрите на конкурса, първо от своя род. Протече реален диалог с много срещи, казва Димов.Ако "Топлоцентрала" заработи по план през 2019 г., това ще бъде първият успех след много опити и мечти за съживяване на подобни пространства, ще бъде и знак за желанието на главния архитект да обърне нова страница в организирането на конкурси. (От обявените досега подобни състезания само едно завърши с договор с община - това за новата библиотека във Варна, отбелязват в блога си архитектите от WhatA, които ще посредничат и за този конкурс.) Успехът ще бъде стимул и за подобни проекти като "Кино Космос" в Пловдив, където общината все още търси форма за съвместно менажиране с неправителствения сектор.Основната сграда, чиято площ е около 2000 кв. м., ще бъде мултифункционално пространство за танцови и театрални представления и репетиции, музика, визуални изкуства, образование, ще се ползва като творческа резиденция и коуъркинг пространство, а 30% от площта ще е за комерсиални функции, които да помагат с издръжката.Предложението на артистите е дългосрочно партньорство с Общината за поне 10 години, като се създаде ново юридическо лице с участието на представители от двете страни. Предвижда се общината да застане зад мястото със 70% от необходимото финансиране в първите 4 години и постепенно делът на публичните и собствените средства да се изравни. Артистите изчисляват издръжката му за първата година на 484 хил. лв.Това ще бъде и открита сцена - много необходим дом за свободния театър, както го наричат артистите, избрали да не работят на щат, да търсят алтернативни пространства за репетиция и сцена, да пишат и да отчитат проекти към културни фондове и да се борят сами, за да осъществят идеите си. За Димов това е шанс за по-голяма творческа свобода.Сред режисьорите, които работят по този разпространен в Европа начин, са още отличените Василена Радева, Гергана Димитрова, Здрава Каменова, Марий Росен и все повече млади театрални звезди. Асоциацията за свободен театър представлява България в голямото международно обединение на независимите артисти IETM и организира едноименния си фестивал, който започна снощи под удачното заглавие "Бал с каски" . Те ще са им необходими, за да докарат "Топлоцентралата" докрай. За момента сградата е затворена докато чака своето бъдеще.


description: Българският тенисист, за когото това е последен турнир за сезона, ще опита да спечели втора победа в седмия си мач със сърбина.

title: Григор Димитров пропусна златен шанс да разклати трона на Джокович

maintext:
Димитров не успя да довърши започнатото срещу четирикратния шампион в Париж
Победа на Димитров срещу Джокович почти сигурно щеше да означава смяна на върха в световната ранглиста и той изглеждаше в отлична позиция да я постигна.
Световният номер 1 беше далеч от познатото ниво, но българският тенисист не се възползва, пропусна отлични шансове и позволи на сърбина да се върне в мача.
Джокович беше далеч от познатото ниво, но успя да обърне мача с помощта на Димитров
Това беше последният индивидуален мач на българина през 2016 г.
Статистиката от мача
[TennisTV]
Григор Димитров се срина след спечелването на първия сет
Статистиката от втория сет
[TennisTV]
Статистиката от първия сет
[TennisTV]
Българинът поведе с 40:0 и стигна до три поредни сетбола. Джокович спаси първия с хубав ретур, който прати бекхенда на хасковлията в мрежата. При втория обаче Димитров игра отлично и приключи сета с печеливш бекхенд по правата.
Той изостана с 15:30, но с две отлично проведени разигравания стигна до геймбол. Джокович се добра до равенство, след като спечели най-дългата точка от началото на мача. Ас на Димитров, последван от негова грешка от форхенд доведоха до нов дюс. Българинът продължи да печели точки от дюс полето за сервис, но изпитваше проблеми от другата страна. Така след шест равенства и седем пропуснати възможности за 3:1 се стигна до точка за връщане на пробива пред Джокович. Димитров успя да се спаси със страхотен втори сервис, но веднага след това допусна двойна грешка и даде още един шанс за пробив на сърбина. Този път световният номер 1 дочака грешка на съперника и изравнява резултата.
Григор Димитров пропусна златен шанс да разклати трона на световния номер 1 Новак Джокович и отпадна в осминафиналите на турнира от сериите "Мастърс 1000" в Париж.Българинът започна отлично мача и успя да вземе първия сет, но допусна обрат и загуби с 6:4, 2:6, 3:6 след оспорвана битка, продължила 2 часа и 24 минути.Това се оказа и последният индивидуален мач на Димитров за 2016 г. Той продължава участието си в турнира на двойки във френската столица, след който сезонът му окончателно ще приключи.В първия сет хасковлията игра изключително агресивно и беше движещата сила в почти всяко разиграване. Джокович беше пасивен и успяваше да печели точки предимно след грешки на съперника.Такива не липсваха, но Димитров държеше инициатива и след като изпусна пробив аванс, веднага стигна до втори и този път го удържа до края на сета.Българският тенисист обаче отпусна газта в началото на втората част. Той престана да бъде толкова агресивен и Джокович се възползва, за да се върне в мача.Критичният момент в двубоя се оказа третият гейм на втората част. В него Димитров пропусна две възможности да върне пробива, който бе допуснал в предходния гейм, а след това вече не беше същият играч.Григор Димитров започна да взима много прибързани решения, да търси бърза развръзка на точките и да допуска все повече лесни грешки.Това дойде добре дошло за Джокович, който намали броя на грешките, започна да пласира повече първи сервиси и обърна мача, без да блести.Сърбинът, който преследва четвърта поредна и общо пета титла в Париж, ще се изправи срещу Марин Чилич в четвъртфиналите. Поставеният под №9 хърватин преодоля третия кръг след успех с 6:3, 7:6 (11) срещу осмия в схемата Давид Гофен от Белгия.Новак Джокович трябва да достигне до финала на турнира, за да си гарантира, че ще остане начело в световната ранглиста и през следващата седмица.(най-новото е най-отгоре)С нови топки в ръка, Димитров се справи със задачата да сервира за оставане в мача. Той спечели подаването си на 30, но сега сърбинът ще може да приключи двубоя при свой сервис.Новак Джокович се доближава само на един гейм от победата. Григор Димитров пласира брутален ретур от форхенд, с който намали резултат на 30:40. След това обаче българинът максимално улесни съперника, допускайки 51-ата си непредизвикана грешка в двубоя.Григор Димитров печели сервис гейма си на 30 и запазва разликата от един пробив.Джокович отново нямаше никакви проблеми да спечели подаването си, а Григор Димитров изглежда неспособен да се върне обратно в този мач.Григор Димитров печели първи гейм във втория сет. Българинът успя да избегне втори пробив, който щеше да сложи край на надеждите му в мача.Джокович затвърждава пробива с лекота и се насочва към победата в мача.Джокович взима ранно предимство и в решаващия трети сет. Българинът допусна леки грешки и изостана с 15:40. Той спаси първия шанс за пробив, но при втория се пропуска след страхотен ретур, с който световният номер 1 взе предимство в разиграването и го спечели.Джокович печели без проблем първото си подаване, след като Григор Димитров направи поредица от грешки и не взе нито една точка.Кошмарен гейм за Димитров, който изостана с 30:40, след което допусна двойна грешка при сетбола на световния номер 1.Джокович се доближава на гейм от изравняването на сетовете. Сърбинът спечели подаването си на нула за малко повече от минута, след като Димитров не успя да направи нито един ретур.Най-накрая един отлично проведен и лесно спечелен гейм за Димитров във втория сет. Българинът загуби първата точка, но беше безупречен в следващите четири.Джокович печели подаването си и се доближава до победата във втория сет. Димитров поведе с 30:15, но допусна три поредни грешки - една от ретур, една при опит за къса топка и една от форхенд, които сложиха край на гейма.Димитров печели първия си гейм във втория сет. И този път той имаше някои неубедителни удари, но спечели подаването си на 30. При последната точка Джокович падна и след края на гейма поиска медицински таймаут. Проблемът на сърбина изглежда е в коляното.Джокович затвърждава предимството си след изтощителен десетминутен гейм, в който Димитров може много да съжалява, че не върна пробива. Българинът направи две поредни непредизвикани грешки от форхенд и изостана с 15:40. Той обаче превключи на по-високи обороти и стигна до равенство, а двойна грешка на световния номер 1 му осигури шанс за връщане на пробива. Сърбинът се спаси с брилянтен уинър от бекхенд по късия диагонал. Стигна се до втора точка за пробив, но шампионът отново се измъкна след маратонско разиграване. Несполучлива къса даде трети шанс на Джокович да поведе с 3:0 и този път той я реализира след бекхенд в аут на Димитров.Джокович нанася първия удар във втория сет. Всичко изглеждаше отлично за Димитров, след като той успя да поведе с 40:15. Последва обаче спас и поредица от грешки на българина, които на практика подариха пробива на световния номер 1.Джокович печели подаването си на старта на втория сет. Сърбинът загуби първата точка, но след това игра много солидно и не даде друга точка на съперника.Джокович се справи със ситуацията да сервира за оставане в сета. Той поведе с 40:15, след това допусна лека грешка, но реализира втория си геймбол и намалява изоставането си. Сега Димитров ще сервира за спечелването на първата част.С новите топки Димитров печели подаването си на 30 и се доближава на един гейм от спечелването на първия сет. И този гейм се проточи, но причината беше, че при резултат 30:15 над корта полетяха конфети и играта беше спряна за няколко минути.Джокович намалява изоставането си след гейм, в който ситуацията му можеше доста да се усложни. Той изостана с 0:30, но след това заигра значително по-агресивно и спечели четири поредни точки, за да обърне подаването си.Григор Димитров печели подаването си и слага край на серията от пробиви. При това българският тенисист успя да го направи с отлично изигран гейм, в който даде на съперника само една точка.Григор Димитров продължава серията от пробиви след още един маратонски гейм. Той стигна до шанс за пробив при 40:30, но Джокович се спаси с перфектен сервис. След това сърбинът допусна непредизвикана грешка и даде втора възможност на съперника, но и този път се измъкна благодарение на ас. Световния номер 1 продължи да е колеблив в разиграванията и това доведе до трета точка за пробив. Той обаче се спаси с познатата рецепта - директна точка от сервис. И точно когато се добра до възможност да спечели подаването си, Джокович направи двойна грешка. Последва нова неточност от ракетата на сърбина и четвърта точка за пробив. Този път първият сервис не влезе, а Димитров се възползва след контраатакуващ форхенд по правата и чудесно печелившо воле на мрежата. Първите пет гейма на мача продължиха цели 36 минути.Джокович връща пробива след епичен 15-минутен гейм, в който Григор Димитров пропусна цели седем възможности да поведе с 3:1.! Григор Димитров първи стигна до възможности за пробив в този мач и печели подаването на съперника. Българинът поведе с 30:15, след като в две поредни разигравания пласира дълбоки топки и предизвика удари в мрежата на световния номер 1. Последва двойна грешка на Джокович, която даде две поредни точки за пробив на Димитров. Първата беше спасена от сърбина, но при втората българският тенисист с малко късмет пласира къс ретур до крайната линия, на който шампионът нямаше отговор.Григор Димитров изравнява резултата. Той допусна да се стигне до 30:30, след като поведе с 30:0, но два чудесни сервиса, вторият от които ас, му осигуриха спечелването на следващите две точки, а с това и на гейма.Джокович открива мача с лесен сервис гейм на 15. Срещата започна с непредизвикана грешка от форхенд по диагонала на Григор Димитров, след което световният номер 1 допусна двойна грешка, но нямаше проблем да спечели следващите три разигравания.


title: Бивш главен прокурор е осъден на 135 удара с камшик

maintext:
Саид Мортазави, бивш главен прокурор на Техеран, е осъден на 135 удара с камшик след съдебен процес за корупция, съобщиха местните медии.
Мортазави, станал известен с преследването на инакомислещи и недоволни,
бе председател на Революционния съд в града, а през 2010 г. Human Rights Watch го нарече "сериен нарушител на човешките права".
В началото на века той стана известен със затварянето на десетки вестници, призоваващи за реформи. Когато ръководеше Революционния съд, консервативните среди атакуваха тогавашния президент Мохамед Хатами, че се опитва да либерализира ислямската република.
Фоторепортерът Захра Каземи, който е и с канадско гражданство, почина през 2003 г. в затвора в Техеран и според правителството в Отава той е бил изтезаван до смърт с личната намеса на Мортазави.
През 2009 г. в затвора Кахризак трима души са били убити и мнозина са били изтезавани, твърдят правозащитници. Убитите са били задържани по време на уличните протести срещу предполагаемото манипулиране на изборите, в които победи президентът Махмуд Ахмединеджад, съюзник на Мортазави.
Сега той е наказан за злоупотреба с публични средства през 2012 - 2013 г., докато е ръководил Организацията за социална сигурност - иранска неправителствена структура, осигуряваща застраховки на възрастни хора. Мустафа Турк Хамедани, който сега ръководи организацията, коментира, че присъдата е твърде лека за извършените престъпления, и ще я обжалва.
През 2013 г. имаше скандал, когато президентът Махмуд Ахмединеджад пусна запис в парламента, в който се чува как на Мортазави се предлага подкуп.
ръководеше столичната прокуратура между 2003 г. и 2009 г. иПрез 2014 г. прокурорът бе оневинен за смъртта на тримата, но му бе забранено да заема публични постове за срок от 5 години.


title: БСП няма да дава министри за служебния кабинет

maintext:
Лидерът на БСП Корнелия Нинова дойде на консултации при президента Росен Плевнелиев, на които се търси изход от политическата криза у нас.
Фотограф: Георги Кожухаров
БСП няма да предлага служебни министри и няма да участва в реденето на служебния кабинет. Това обяви лидерът на социалистическата партия Корнелия Нинова след консултациите с президента Росен Плевнелиев днес. В понеделник той и наследникът му Румен Радев са говорили да обсъждат заедно състава му.В началото на срещата държавният глава обяви, че е готов да помогне за съставянето на ново правителство в рамките на този парламент, тъй като народът не искал предсрочни избори. Пред журналистите Нинова обяви, че БСП ще върне проучвателния мандат за съставяне на кабинет и няма да участва в такъв в рамките на 43-ото Народно събрание.На въпрос как БСП ще поеме отговорността след спечелването на президентските избори Нинова обяви: "Като се подготвим добре, явим се на предсрочни парламентарни избори и каквото народът реши. Ако ни даде доверието си да управляваме, тогава поемаме отговорността за управлението на страната. Но днес и сега с 38 депутата в този парламент ние не можем да направим това". От думите й се разбра, че изборите ще бъдат в края на март или в началото на април.На срещата е обсъждана работата на 43-ото Народно събрание до разпускането му, сред приоритетите в която по думите на Нинова щели да бъдат "разумни" промени в Изборния кодекс, с които да се въведе някакъв елемент на мажоритарен вот. Какъв точно да бъде той не е обсъждано."БСП няма да пречи за приемането на второ четене на бюджета за 2017 г., като не внася поправки в проекта", заяви Нинова. Социалистите държали парламентът да се занимае и с поправки в закона за публичната собственост, както и с промени в закона за храните, с които да се гарантира малък и среден бизнес у нас.


title: Правителството ще изплати над 150 хил. лв. за бавно правосъдие

maintext:
Фотограф: Анелия Николова
За третото тримесечие правителството ще трябва да изплати близо 150 хиляди лева по сключени споразумения за нарушени права на разглеждане и решаване в разумен срок на дела по приключили граждански, административни и наказателни производства. Това съобщиха от пресслужбата на правителството.Тази мярка е регламентирана в Закона за съдебната власт като начин за компенсиране на гражданите и юридическите лица, пострадали от забавено правосъдие.Гражданите могат да подават заявления срещу актове, действия или бездействия на органите на съдебната власт до Инспектората към Висшия съдебен съвет. Проверката и произнасянето по заявленията се извършват в 6-месечен срок, а обезщетенията се изплащат чрез бюджета на Министерството на правосъдието въз основа на сключено споразумение.


title: Русия постави условия на Великобритания, ако иска нормализация на отношенията

maintext:
Сергей Лавров
Диалог като равен с равен и коригиране на политиката към Русия, това са условията, които постави външният министър Сергей Лавров на своя британски колега Борис Джонсън, ако нормализирането на отношенията, предаде ТАСС. Новият външен министър на обединеното кралство сам поискал телефонния разговор."В разговора бе изразена готовност за срещи в случай, че държавното ръководство на Великобритания коригира политиката си към Русия и потвърди на дело намерението да изгражда сътрудничество въз основа на взаимния интерес", се казва в официалното изявление на руското министерство на външните работи.Русия призовава да се избягват действия, които биха предизвикали изостряне на конфликта в Сирия и смята за важно да се прави разграничение между сирийската опозиция и терористите, е заявил Лавров. "Изразено бе дълбоко съжаление от отказа на Вашингтон да изпълнява руско-американското споразумение от 9 септември за прекратяване на огъня в Сирия. Двамата министри потвърдиха, че е важно всички страни да изпълняват резолюция 2254 на Съвета за сигурност на ООН, в която в частност се иска възможно най-скорошно започване на междусирийски преговори без предварителни условия", се казва още в изявлението.


description: Актьорът е починал тази сутрин в Ню Йорк след битка с остра левкемия.

title: Почина актьорът Робърт Вон

maintext: Актьорът Робърт Вон почина днес на 83-годишна възраст, съобщи Ройтерс. Вон е известен с ролите на на Лий от "Великолепната седморка" (1960) и на агент Наполеон Соло от телевизионния сериал "Мъжът от U.N.C.L.E." (1964-1968).Актьорът е починал тази сутрин в Ню Йорк, заобиколен от близките си, след битка с остра левкемия, е казал агентът му пред Би Би Си.Робърт Вон наскоро приключи снимки за филма Gold Star, чиято премиера престои, както и имаше роля в сериала "Закон и ред".Вон е носител на ЕМИ за поддържащата си роля в сериала "Вашингтон: Зад затворените врати" (1977), номиниран е за "Оскар", "Златен глобус" и БАФТА. През 1998 г. получава своята звезда на Алеята на славата в Холивуд.


title: Лукарски не се притеснява от миналото на Цачева, в СДС и ДСБ също имало кадри на БКП

maintext:
Фотограф: Георги Кожухаров
Министърът на икономиката Божидар Лукарски призна, че в миналото на ръководения от него Съюз на демократичните избори (СДС ) е имало кадри на Българската комунистическа партия (БКП). Пред Би Ти Ви той добави, че твърдението му е валидно и за партията на Радан Кънев - ДСБ.Повод за коментара му стана политическото минало на подкрепената за балотажа от Реформаторския блок Цецка Цачева, която е била член на БКП. Това обаче не притеснява Лукарски."В СДС и ДСБ е имало хора, които се преподавали политикономия. Имало е и членове на БКП. Това е нещо нормално за политическата сцена в България", добави министърът на икономиката.Той обаче уточни, че СДС винаги е била партията, която по-скоро сваля комунистите от власт, а не ги връща начело на страната. Лукарски каза още, че ГЕРБ е дясна партия, което означава, че и Цачева е такъв кандидат и темата трябва да бъде приключена.Лидерът на СДС похвали БСП за добрата кампания, която са провели. Според него решението да не пускат по дебати кандидата за вицепрезидент Илияна Йотова е изключително точно."Тя, за разлика от Румен Радев, е изцяло партийна кандидатура. Така хората не успяха да разберат какво наистина искат да правят БСП, ако спечелят изборите", заяви Лукарски.Той добави, че тази седмица в Реформаторския блок започват преговори за подновяване на споразумението между партиите, което изтича след президентските избори.


description: Редовният вот би трябвало да е през 2018 г.

title: Победителят на президентските избори в Молдова поиска предсрочни избори

maintext:
Лозунгът на кампанията на подкрепеният от социалистите Игор Додон бе "Молдова има бъдеще".
Игор Додон, избран в неделя за нов президент на Молдова и определян като проруски кандидат, обяви, че ще работи за предизвикването на предсрочни парламентарни избори през 2017 г. Редовният вот, в страната, където президентът има по-скоро представителни функции, би трябвало да е през 2018 г.
Но на изтеглени с година по-рано избори проевропейското правителство може да бъде пометено, допълва "Ройтерс".
Извънредни избори ще донесат още нестабилност за бившата съветска република, където скандалът с кражба на 1 млрд. долара през три банки през 2014 г. накърни доверието към лидерите, призоваващи за интеграция с ЕС, а премиерът бе вкаран в затвора, припомня агенцията.
След това в Кишинев се изредиха четирима премиери.
Додон спечели с кампания, в която обещаваше да анулира споразумението за асоцииране с ЕС и да сближи страната с Евразийския икономически съюз, доминиран от Русия. Износът на молдовско вино и зеленчуци тежко пострадаха от наложените от Москва контрасанкции. През октомври дипломат в Кишинев от страна от ЕС заяви пред "Ройтерс", че в частни разговори Додон е казвал, че няма да спре споразумението.
Не е известно колко плътно в руската орбита би искал Додон да вкара Молдова. Пред руската телевизия "Россия 24" той каза в телефонен разговор, че избирателите "се обединиха и гласуваха за приятелство с Русия, за неутралитет, за нашето православие, за съюзяването на страната".
"Предстои ни много тежка битка, но ние сме готови за нея", добави той, имайки предвид предизвикването на предсрочни избори.
Додон и преди е призовавал за извънреден вот за парламент, но настояването часове след победата се приема като декларация за противоборство с правителството още от началото на мандата му като държавен глава.


description: Читатели на "Дневник" от различни държави в Европа показаха как се е гласувало на изборите - дълги опашки и чакане по над час.

title: Фотогалерия: Голямото чакане за гласуване в чужбина - снимки от читатели

maintext:
1/18 снимки в галерията Огромни опашки се извиват пред много от избирателните секции в чужбина. Читатели на "Дневник" сигнализират за затруднен изборен процес на различни места в Европа.
Снимката е направена в 15 часа в Сътън, Лондон. Опашка е от 65-70 души, пише Гергана Манолова.
Фотограф: Гергана Манолова


description: Главно действащо лице в двубоя бе звездата на домакините Кристиано Роналдо, който изведе тима си напред с гол от дузпа, но след почивката пропусната втората, която бе отсъдена за тима му.

title: Португалия разгроми Латвия, Роналдо вкара два и пропусна дузпа

maintext:
Роналдо бе главно действащо лице в мача
Европейският шампион Португалия изигра вълнуващ мач срещу Латвия и стигна до убедителна победа с 4:1 в мач от четвъртия кръг на световните квалификации.Главно действащо лице в двубоя бе звездата на домакините Кристиано Роналдо, който вкара два гола, един от които от дузпа, изпусна втора и уцели гредата веднъж.С успеха играчите на Фернандо Сантош събраха 9 точки и изостават на три от лидера Швейцария. Трети е тимът на Унгария със седем точки, следван от Фарьорски острови с четири, Латвия с три и Андора без актив.Първото полувреме премина под пълния контрол на португалците. Още в осмата минута вратарят на гостите трябваше да се намесва след опасно прострелно центриране на Жоао Марио. Стражът Андрис Ванис още два пъти се намеси великолепно след изстрели на Нани и Роналдо.Така се стигна до 28-ата минута, когато съдията отсъди дузпа за португалците, която Роналдо реализира. До края на полувремето Ванис направи още половин дузина решаващи спасявания и така задържа тима си в мача.През втората част натискът на португалците продължи и в 59-ата минута Роналдо застана зад бялата точка за втори път, но този път ударът му срещна лявата греда. Осем минути по-късно Зжузинс направи страхотен самостоятелен пробив, който завърши с точен изстрел във вратата на Руи Патрисио за 1:1.Радостта на гостите не трая дълго, тъй като само три минути по-късно Уилям отново изведе Португалия напред в резултата след асистенция на Рикардо Куарешма. Пет минути преди края на редовното време Роналдо сложи окончателна точка на спора с второто си попадение, дошло след самостоятелна акция.До края звездата на "Реал" отправи още няколко опасни удара и един път уцели гредата, но така и не успя да оформи своя хеттрик. Във втората минута на продължението Бруно Алвеш оформи крайния резултат, след като засече с глава центриране на Рафел Герейро.


title: Конър Макгрегър иска 100 млн. долара за боксов мач срещу Мейуедър

maintext:
Ирландецът е едно от най-големите имена в смесените бойни изкуства
Звездата на UFC Конър Макгрегър заяви, че би излязъл в боксов мач срещу Флойд Мейуедър, ако му бъдат платени 100 милиона долара.Още в началото на тази година се появиха спекулации за сблъсък между звездата в смесените бойни изкуства и боксовата легенда, но не се стигна до нищо официално.Само преди няколко дни ирландецът записа името си в историята на UFC, след като победи Еди Алварес и се превърна в първия човек, който едновременно държи световните титли в две различни категории."Флойд не иска истински бой - честна, чиста битка с голи ръце. Той се страхува от това. Затова аз искам 100 милиона долара, за да се бием според боксовите правила", заяви ирландският боец.По този начин само в рамките на седмица Мейуедър бе предизвикан за втори път да се върне на ринга, след като това поиска и филипинската звезда Мани Пакиао.


title: Днес е денят на Св. Климент Охридски

maintext:
Св. Климент Охридски, литийна икона от последната четвърт на XIV век
[Wikimedia Commoms]
Софийският университет "Св. Климент Охридски"
Фотограф: Надежда Чипева
академичния параклис в Богословския факултет
Православната църква почита днес паметта на св. Климент Охридски - български средновековен учен и първи епископ, проповядвал на старобългарски език. Той е тачен като един от Светите Седмочисленици.Предполага се, че св. Климент е участвал на млади години още в хазарската и аланската мисия на Кирил и Методий през 859-861 г. Той участва и във великоморавската мисия на светите братя като техен ученик. В някои по-късни славянски жития се казва, че презвитер Климент е бил ръкоположен заедно с Наум в свещенически чин от папата в Рим през 868 г., преди смъртта на св. Кирил.Той е един от най-значимите автори на старобългарски език - пише жития, похвални слова, църковни химни, превежда църковни текстове. Умира през 916 г. и скоро след смъртта му е канонизиран. Тази година се отбелязва 1 100-та годишнина от блажената му кончина.25 ноември е и празник на най-старото и най-авторитетно то висше учебно заведение в България - Софийския университет, чийто патрон е св. Климент.Празникът ще започне в 8 ч. в, където ще бъде отслужена празнична утреня и божествена света литургия. След службата литийно шествие ще се отправи към катедралния храм "Св. Ал. Невски", където за поклонение ще бъдат изложени част от мощите на св. Климент, донесени от митрополита на Верия, Науса и Кампания Пантелеймон. В 9.30 ч. българският патриарх Неофит ще отслужи празнична литургия.Тържеството в Аулата на университета започва в 10.30 ч., когато ректорът проф. Анастас Герджиков ще поздрави академичната общност за празника. Проф. д-р Климентина Иванова от Факултета по славянски филологии ще произнесе академично слово на тема: "Духът на св. Климент и св. Климент в нашата духовност".След това ще бъдат връчени дипломите на новоизбраните професори за изминалата година и специалните награди на Софийския университет.


title: Външният министър социалдемократ вероятно ще е новият германски президент

maintext: Канцлерът на Германия Ангела Меркел се е съгласила външният министър и представител на социалдемократите Франк-Валтер Щайнмайер да бъде кандидатът на управляващата коалиция за нов президент след оттеглянето на действащия държавен глава Йоахим Гаук догодина, предаде "Ройтерс", като цитира свой източник от партията на Меркел.Баварският Християнсоциален съюз (ХСС), дъщерна партия на управляващите християндемократи (ХДС), също ще подкрепят Щайнмайер за до голяма степен чисто протоколната длъжност, отбелязва агенцията.Лидерите на двете партии в управляващата коалиция се срещаха многократно, за да обсъдят кой да е наследникът на Гаук, включително и на кратка среща в неделя. До момента не се знае кой ще поеме от Щайнмайер външното министерство, ако той бъде избран от парламента за държавен глава.Според източници на "Зюддойче цайтунг" решението за кандидатурата е взето след конферентен телефонен разговор тази сутрин, след като вчерашната среща е завършила без пробив.Ако християндемократите потвърдят новината официално, това ще означава, че Щайнмайер със сигурност ще е следващият държавен глава на Германия, тъй като заедно със социалдемократите те имат сериозно мнозинство в специалната комисия, избираща президента - съставена от депутати от федералния и местните парламенти.В началото на юни Гаук, бивш протестантски пастор, изиграл важна роля в мирните процеси в Източна Германия, довели до падането на Берлинската стена през 1989 г., обяви, че няма да се кандидатира за втори мандат заради напредналата си възраст (в момента той е на 76 години).Новият президент ще бъде избран на 12 февруари.Държавният глава в Германия има по-скоро представителни функции и трябва да олицетворява единството на нацията. Мандатът му трае 5 години, като има право да заема поста най-много два мандата.На фона на задаващите се през септември парламентарни избори през септември 2017 г. разговорите за това кой да поеме президентския пост се превърнаха в борба за политическо надмощие.Миналия месец лидерът на социалдемократите и вицеканцлер Зигмар Габриел хвърли ръкавицата към Меркел, като посочи, че партията ще подкрепи 60-годишния Щайнмайер.Това наложи християндемократите и баварските им съюзници да излязат с равностоен съперник – задача, завършила без успех, пише "Зюддойче цайтунг".


title: "Ботев" (Пловдив) преподписа с още двама играчи

maintext:
Бризола (в жълто-черно) беше посрещнат с недоверие, но изигра добри мачове за "Ботев"
[LAP.bg]
Защитникът Радослав Терзиев, вратарят Георги Георгиев и нападателят Жоао Пауло също са получили предложения за нови договори.
Ръководството на "Ботев" (Пловдив) продължи преподписването на договори с играчи от настоящия състав.След като по-рано през седмицата нови контракти сключиха Лъчезар Балтанов, Серкан Юсеин и Цветомир Панов, днес това направиха Фелипе Бризола и Мартин Димитров.Бразилският полузащитник, който в момента се възстановява от контузия, удължи договора си до 30 юни на 2019 г. 26-годишният играч беше привлечен в "Ботев" през лятото. Той успя да се наложи в състава, като записа девет мача и един гол.Вратарят Мартин Димитров подписа договор до края на сезон 2017/2018 г. 20-годишният страж е юноша на "канарчетата", а през настоящия шампионат все още не е играл за мъжкия тим.


description: 2016 най-вероятно ще бъде най-горещата година в историята, с нов пик за три поредни години. Това сочат прогнозите на ООН, цитирани от световните медии.

title: ООН: 2016 най-вероятно ще е най-горещата година в историята

maintext:
Данакил, Етиопия е най-ниската точка в Африка, с най-горещата годишна средната температура на планетата.
Фотограф: Staff
2016 най-вероятно ще бъде най-горещата година в историята, с нов пик за три поредни година. Това сочат прогнозите на ООН, цитирани от световните медии.Това на практика означава, че 16 от 17-те най-горещи записани години ще са през този век.Според учените високите температури по целия свят и екстремното време, което е следствие от тях, показват, че промените в климата се случват по-рано от прогнозираното, а последиците от тях за хората са по-тежки.Докладът на Световната метеорологична организация (СМО), публикуван в понеделник и огласен по време на международната среща на върха за климата в Мароко, констатира, че глобалната температура през 2016 г. е 1.2 градуса по Целзий над равнището от преди индустриалната революция. Това е опасно близо до поставената цел – 1.5 градуса C в споразумението за климата от Париж през декември миналата година, предупреждават учените.Феноменът Ел Ниньо е допринесъл за още по-високите температури в началото на 2016 г., но основният фактор остава глобалното затопляне, причинено от емисиите парникови газове от човешката дейност."Още една година. Още един рекорд. Високите температури, на които станахме свидетели през 2015 г., ще бъдат надминати през 2016 г.", подчертава генералният секретар на Световната метеорологична организация Петери Талас, цитиран от британския вестник "Гардиън".От СМО констатират още, че причиненото от човека глобално затопляне е допринесло за поне половината от екстремните метеорологични случаи, проучвани през последните години. Съществува и риск случаите на екстремни горещини да се увеличат с 10 пъти."Изглежда, сякаш майката природа прави изявление и ни напомня, че тя има последната дума. И то точно в момента, когато в една от двете държави най-големи източници на въглеродни емисии на планетата е избран човек, който отрича съществуването на промени в климата (Доналд Тръмп) - той заплаши, че ще отмени ангажиментите на САЩ от Парижкото споразумение", коментира климатологът Майкъл Ман от "Penn State University" в САЩ.


title: Изборите в САЩ извадиха на светло белия национализъм

maintext:
Стивън Банън, бившият изпълнителен директор на Breitbart News
Фотограф: Carlo Allegri
Решението на Доналд Тръмп да избере крайнодесния изпълнителен директор от медийния бранш Стивън Банън за висш съветник в Белия дом насочва вниманието към будеща тревоги и съществуваща от десетилетия идеология - белия национализъм.
Преди това той Това движение като цяло отстоява, че трябва да се създаде нация, която да е само за белите. Някои негови привърженици открито подкрепиха Тръмп за президент, а бели националисти приветстваха решението му да назначи Банън за старши съветник.Преди това той ръководеше новинарския портал Breitbart News , който се харесваше от така наречената алтернативна десница - движение, често свързвано с крайнодесните усилия за запазване на "бялата идентичност", с противопоставянето на мултикултурализма и защитата на "западните ценности".
Белите националисти често застъпват идеята, че белите са подложени на атака в САЩ и се нуждаят от защита срещу разрастването на малцинствата и имигрантските групи. Последователите на тази идеология понякога използват в социалните мрежи хаштага #whitegenocide ("геноцид над белите"), за да разгласяват тезата си, че бялата раса е в опасност. Те смятат, че многообразието е заплаха, срещу която трябва да се води борба, а не да се приема за цел.
Как се заражда това движение
Организации, включително "Ку-клукс клан" (ККК) , която е на 150 години, са изразители на различни варианти на идеите на белия национализъм. Сегашното движение на белите националисти се заражда в по-ново време.
Привърженици на "Ку-клукс клан" по време на церемония през 2014 г. Сега организацията има между 2000 и 3 000 членове.
Фотограф: Johnny Milano
Дж. М. Бъргър, автор и експерт по екстремизма в Програмата за изследване на екстремизма на университета "Джордж Вашингтон", написа по-рано тази година, че много от днешните бели националисти са вдъхновени от "Дневниците на Търнър", расистки роман, издаден през 1978 г. В книгата авторът Уилям Лутър Пиърс, лекар, решил да стане писател, описва Америка като антиутопия, в която белите са обезоръжени от малцинствата.
Тимъти Маквей е имал страници от книгата у себе си, когато извършва бомбения атентат срещу федералния комплекс "Алфред П. Мъра" в Оклахома сити през 1995 г. Тогава загинаха 168 души.
Бял националист ли е Стивън Банън
Банън не е давал публични изявления, откакто беше избран за поста в Белия дом, но бившите му колеги в Breitbart News отричат всякакви връзки с белия национализъм.
В позиция до медиите, разпространена във вашингтонското политическо издание The Hill, Breitbart News посочва, че е подложен на засилено наблюдение заради присъствието на Банън в обкръжението на Тръмп и готви съдебен иск заради представянето му в медиите като " уебсайт на белия национализъм ".
В изявлението се допълва: "Сайтът Breitbart News отхвърля расизма във всичките му най-различни и грозни проявления . Винаги го е правил и ще го прави и занапред."
Пред Си Ен Ен говорител на Тръмп окачестви медийното отразяване на назначението на Банън като безотговорно.
Донякъде да. Една от тези организации, "Национален съюз", всъщност е основана от Пиърс, авторът на "Дневниците на Търнър".
Както при всяка друга подобна групировка, и тук е трудно да бъдат получени точни данни за броя на членовете. А на сайта на "Националния съюз" е записано, че не всеки може да бъде приет в лоното му - добре дошли са само хетеросексуални бели, които не са пристрастени към алкохол и наркотици. Членуващите не могат да имат интимни връзки с човек от друга раса, нито да са в затвора.
В коментар, публикуван на сайта на "Националния съюз" след изборите, победата на Тръмп е окачествена като "стъпка в правилната посока" и "глътка въздух за Съединените американски щати като страна с бяло мнозинство ". Друга организация с уклон към белия национализъм, "Съвет на консервативните граждани", също приветства избирането на Тръмп, както направиха различни групи от ККК и Американската нацистка партия.
Белите националистически организации използват различна символика. Някои, които са с нацистки корени, имат за емблема свастиката; организациите от ККК, поддържащи идеологията на белия национализъм, използват по традиционни за клана символи като кръст с червена сълза. На сайта на "Националния съюз" стои кръст, чийто ляв и десен клон сочат нагоре.
Не са ли всичко това просто предразсъдъци с ново име
Зависи кого питате.
Критиците на белия национализъм определено го смятат за расистка идеология, вид необуздана омраза. Според тях самата идея за "бяла" нация е унизителна и обидна за расовите малцинства, етнически и религиозни групи, които вероятно трябва да бъдат принудени отидат да живеят другаде.
Вярващите в белия национализъм не са съгласни. Те отричат да презират другите раси или да се смятат за по-висши от когото и да било. Казват, че не мразят. Просто искат своя страна, което непряко означава, че малцинствата ще могат също да си имат своя.
Има ли и други видове националисти
Един от основоположниците на черния национализъм е Маркъс Гарви, който създава "Световната организация за подобряване живота на негрите" (Universal Negro Improvement Association) през 1914 г.
"Нацията на исляма", организация, основана в Детройт през 30-те години и ръководена в момента от Луис Фарахан, също има националистически уклон, тъй като според идеологията ѝ религията донякъде има за задача да освободи чернокожите от "робуването" на западната цивилизация - бялото общество.
През годините са изниквали и други чернокожи националистически групировки, а няколко от тях присъстват в интернет. Стрелецът при масовото убийство на полицаи в Далас, Майка Джонсън, се е интересувал от подобни организации, преди да открие огън и да убие петима полицейски служители по-рано тази година
Southern Poverty Law Center - либерална правозащитна организация, наблюдаваща екстремистките групи, определя и белите националистически, и чернокожите сепаратистки движения като расистки. (БТА)


description: Бюрото няма да повдига обвинения на актьора за предполагаемия инцидент на борда на частен самолет, в който Пит избухнал пред децата си.

title: ФБР официално прекрати разследването срещу Брад Пит

maintext:
Фотограф: Luke Macgregor
Федералното бюро за разследване (ФБР) в САЩ няма да повдига обвинения на Брад Пит и прекратява разследването на предполагаемия инцидент на борда на частния самолет на семейството му, в който се смяташе, че актьорът е наранил психически или физически децата си. Това гласи официално съобщение на ФБР, цитирано от "Ройтерс" и БТА.Според източници, запознати с обвиненията, те се отнасяли до отношенията между Пит и 15-годишния му син Мадокс по време на полет през септември. Няколко дни по-късно съпругата му Анджелина Джоли изненадващо подаде документи за развод , като посочи като причина "здравето на семейството".Пит и Джоли бяха заедно в продължение на 11 години и имат шест деца на възраст между 8 и 15 години. Все още не е известно какво ще е окончателното решение за попечителството над децата след развода, макар преди време представители на актрисата да обявиха, че засега те остават при нея. Актьорът има право на "терапевтични посещения".


title: Самюел Питър: Идвам в София, за да нокаутирам Пулев

maintext:
Нигериецът се подготвя в Лас Вегас за двубоя
Самуел Питър отправи тежки закани към Кубрат Пулев преди сблъсъка им за интерконтиненталната титла на WBC, който ще се проведе на 3 декември в зала "Арена Армеец" в София."Надявам се той да се готви здраво и да бъде готов, защото аз вече съм в страхотна форма и идвам в България да го нокаутирам", обяви нигериецът, който е на тренировъчен лагер в Лас Вегас."Време е да си върна световната титла и няма да позволя на никого да се изпречи на пътя ми. Пулев, аз съм твоят кошмар! Готви се за загуба", каза още бившият световен шампион.Питър е известен с мощните си удари, с които успя да повали три пъти Владимир Кличко в мача помежду им.Преди мача за интерконтиненталната титла българските фенове ще имат възможността и да видят Тервел Пулев в първия му мач на професионалния ринг.Съперникът на олимпийския медалист от Лондон 2012 ще бъде уточнен допълнително.


title: "Галъп": Цачева обра ромския вот

maintext:
Фотограф: Велко Ангелов
ромите
Галъп
нтернешънъл Болкан
Орешарски
Орешарски
етнос
Марешки
Трайчо
БСП
Трайчо
Марешки
Орешарски
класация
Изследването е направено от "Галъп интернешънъл" по поръчка на БНТ и "Нова телевизия".
Въпреки че почти сигурно ГЕРБ ще загуби първия тур на президентските избори, кандидатът на управляващата партия Цецка Цачева може да се похвали с най-висока подкрепа средспрямо съперниците си. По данни на социологическата агенция "" 5.2 % от вота за Цачева идва от роми. След нея по този показател е независимият кандидат Пламенс 4.6 на сто.От всички гласували роми 36.2% са дали гласа си за ГЕРБ. Това са направили и 19.3% от турския етнос.От гласувалите занад две трети са от турскияТатяна Дончева успява да привлече към себе си основно женската аудитория, отбелязва агенцията. Над 75% от гласувалите за нея са жени. Веселинпък е най-одобряван сред мъжете. Половината от гласоподавателите му са мъже - най-висок процент от всички кандидати.Най-висок процент на гласувалите за него висшисти е събрал кандидатът на Реформаторския блокТрайков – 65.4. Татяна Дончева се нареди на второ място. Румен Радев изпревари Цачева в София , което е първа победа зана избори в столицата от 1990 г. насам. Той обаче затвърждава успеха си на първи тур с най-голяма подкрепа в повечето градове в България. Сред населението в селата двамата имат почти еднакви резултати.Лидерите по получени гласове сред работещите саТрайков и Веселинсъответно със 71.9% и 66.4% от гласувалите за тях хора. Една трета от гласоподавателите напък са безработни, с което той излиза първи в тази


description: Световният номер 1 Анди Мъри ще играе със Стан Вавринка, Кей Нишикори и Марин Чилич в група "Джон Макенроу" във финалите на АТП.

title: Мъри попадна в по-силната група във финалите на АТП

maintext:
Мъри ще играе с Вавринка, Нишикори и Чилич
В група "Иван Лендъл"
срещу съперниците си група "Джон Макенроу" -
За победа в полуфиналите се прибавят 400 точки, а шампионът взима още 500. От този турнир могат да се спечелят максимално 1500 точки.
Световният номер 1 Анди Мъри ще играе с шампиона от US Open Стан Вавринка, Кей Нишикори и Марин Чилич в група "Джон Макенроу" във финалите на АТП.шампионът от последните четири години в Лондон Новак Джокович се събра с двама от дебютантите в турнира - Гаел Монфис и Доминик Тийм, както и с участващия за втори път след 2014 г. Милош Раонич.Финалите на АТП ще се играят в Лондон от 13 до 20 ноември. Първите двама от двете групи се класират за полуфиналите.Мъри, който от днес оглави световната ранглиста, се представи неубедително в предишните две издания на турнира и не успя да прескочи груповата фаза. Той по традиция няма добри резултати в Лондон, като отпадна в групите при четири от седемте си участия и нито веднъж не стигна до финал.Вавринка също преследва първия си финал, след като остана на крачка от мача за титлата през 2013, 2014 и 2015 г. Нишикори достигна полуфиналите при дебюта си през 2014 г., а миналия сезон отпадна в груповата фаза.За намиращия се в страхотна форма през последните месеци Чилич това ще е второ участие след 2014 г., когато не успя да прескочи групите.Мъри има девет победи и седем загуби срещу Вавринка, седем победи от девет мача срещу Нишикори и 11 успеха в 14 срещи с Чилич.Джокович, който ще опита да изравни рекорда на Роджър Федерер от шест титли във финалите на АТП, няма нито една загуба7 победи от 7 мача с Раонич, 13 от 13 срещу Монфис и 3 от 3 срещу Тийм.Мъри и Джокович продължават битката кой ще завърши сезона под номер 1. Шотландецът има аванс от 405 точки пред сърбина.Във финалите на АТП се дават по 200 точки за победа в групата.


title: Видеоповторенията ще направят футбола по-честен, смята Ван Бастен

maintext:
Холандецът е един от най-големите поддръжници на видео повторенията
Директорът на ФИФА по техническото развитие Марко ван Бастен заяви, че въвеждането на видеоповторения ще направи играта по-честна.Холандската легенда обаче подчерта, че това няма да измени същината на спорта, както се опасяват пуританите във футболните среди."Спортът ще си остане същият. Това, което имаме положително, е допълнителният чифт очи, който да помага на съдиите. Надявам се, че по този начин футболът ще стане по-честен, защото това е нашата цел", коментира бившият нападател."Според мен тази промяна е нужна и е за доброто на всички. Вероятно ще трябва време, докато играчите и съдиите се адаптират, но това ще бъде една положителна промяна", каза още холандецът.Системата за видеоповторения вече се тества в някои от шампионатите на Австралия, Бразилия, Германия, Италия, Холандия, Португалия и САЩ.Във вторник такъв тест ще бъде проведен и по време на приятелския мач между Италия и Германия, който ще се играе в Милано. До 2018 година от ФИФА трябва да решат дали ще въведат официално системата за видеоповторения.